Diari Oficial de la Generalitat Valenciana


Sumari del DOGV 7406, del 19-11-2014 (2014/10408)

RESOLUCIÓ de 23 d'octubre de 2014, de la Conselleria d'Educació, Cultura i Esport, per la qual es modifiquen les ensenyances impartides pel centre privat de Formació Professional Pax de València.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/10902


Data del document
:   23-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 d'octubre de 2014, de la Conselleria d'Educació, Cultura i Esport, per la qual es modifiquen les ensenyances impartides pel centre privat de Formació Professional Pax de València. [2014/10178]  
L'expedient ha sigut iniciat a instància del representant de la titularitat del centre privat de Formació Professional Pax de València, codi 34182213, que sol·licita la modificació de l'autorització per supressió del cicle formatiu de grau mitjà de Gestió Administrativa, autorització del cicle formatiu de grau superior de Comerç Internacional, i modificació d'espais per al cicle formatiu de grau mitjà d'Atenció a Persones en Situació de Dependència i per al cicle formatiu de grau superior d'Audiologia Protètica.  
Vist l'informe tècnic favorable de 2 d'abril de 2014 del Servici d'Infraestructures.  
Vist l'informe favorable de la Direcció General de Centres Docents de 13 de maig de 2014, respecte a l'adequació de les instal·lacions proposades, quant a espais educatius, així com la seua correcció d'errors de data 23 de setembre de 2014.   
Vista la proposta, de 29 de juliol de 2014, de la direcció territorial competent, que inclou l'informe favorable, de 28 de juliol de 2014, de la Unitat Tècnica de Construccions. Vist l'informe favorable de la Inspecció Territorial d'Educació, d'1 d'octubre de 2014, respecte al professorat i titulacions respectives.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 1147/2011, de 29 de juliol, pel qual s'establix l'ordenació general de la Formació Professional del sistema educatiu (BOE de 30.07.2011); el Reial Decret 1574/2011, de 4 de novembre (BOE 13.12.2011), pel qual s'establix el títol de Tècnic Superior en Comerç Internacional i se'n fixen les ensenyances mínimes; el Reial Decret 1593/2011, de 4 de novembre (BOE 15.12.2011), pel qual s'establix el títol de Tècnic en Atenció a Persones en Situació de Dependència i se'n fixen les ensenyances mínimes; el Reial Decret 1685/2007, de 14 de desembre (BOE de 15.01.2008), pel qual s'establix el títol de Tècnic Superior en Audiologia Protètica i se'n fixen les ensenyances mínimes; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 23 d'octubre de 2014 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar les ensenyances autoritzades del centre privat de Formació Professional Pax de València, codi 57535072, en els termes que s'especifiquen:  
Supressió del cicle formatiu de grau mitjà de Gestió Administrativa (codi ensenyança: 42807195393).  
Autorització d'un cicle formatiu de grau superior (1r i 2n curs) de Comerç Internacional (codi ensenyança: 85286147603), amb 20 llocs escolars cada curs, en torn de matí.  
Modificació d'espais docents específics per al cicle formatiu de grau mitjà d'Atenció a Persones en Situació de Dependència (codi ensenyança: 38997766189), amb 20 llocs escolars cada curs, en torn de matí.  
Modificació d'espais docents específics per als dos cicles formatius de grau superior d'Audiologia Protètica (codi ensenyança: 64565157633), amb 20 llocs escolars cada curs, en torn de matí.  
  
Quant a la resta de cicles formatius, la composició del centre es manté igual a la ja autoritzada per resolucions anteriors.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la renovació, la pròrroga o la modificació d'estos i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, es considera que els seus efectes acadèmics fan referència al curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 23 d'octubre de 2014.- La consellera d'Educació, Cultura i Esport, p. d. (R 20.04.2012, DOCV 6763, 27.04.2012), el secretari autonòmic d'Educació i Formació: Manuel Tomás Ludeña.